**Anexa nr. 14**

*la Ghidul cu privire la executarea procedurilor*

*privind evaluarea impactului asupra mediului*

**Aspecte practice de analiză a informațiilor cu privire la efectele proiectului asupra mediului, furnizate în raportul studiului de evaluare a impactului asupra mediului.**

După evaluarea efectelor asupra mediului prin realizarea raportului la studiul de evaluare a impactului asupra mediului urmează etapa de analiză și examinare a modului în care au fost tratate problemele cerute în etapa de coordonare a Programului de realizare a evaluării (etapa de definire a domeniului). Cerințele privind realizarea etapei de analiză și examinare a informațiilor furnizate în raportul la studiul de evaluare a impactului asupra mediului cât și competențele autorității responsabile pentru îndeplinirea acestei atribuții sunt conținute în art. 23 din Legea nr. 1515/1993 și în art. 5 alin. c), art. 21 alin. (1) și art. 23 alin. (1) din Legea nr. 86/2014, care deduce și confirmă competențele și atribuțiile autorității competente pentru examinarea și luarea deciziei de acceptare sau de definitivare a documentației și/sau de aprobare a deciziei de emitere sau refuz motivat de eliberare a acordului de mediu, necesar pentru dezvoltarea proiectului aflat în procedura de evaluare a impactului asupra mediului.

Toate instrumentele elaborate până în prezent în alte țări pentru realizarea etapei de analiză folosesc o formă sau alta de liste de control. Lista poate fi folosită în două scopuri:

1. pentru a evalua calitatea raportului la studiul de evaluare a impactului asupra mediului, în scopul luării deciziei de eliberare a acordului de mediu; în acest caz utilizatorul listei de control va aprecia dacă raportul la studiul de evaluare a impactului asupra mediului este adecvat sau neadecvat. Dacă raportul este neadecvat, Lista de control va indica utilizatorului care sunt informațiile suplimentare care mai trebuie solicitate;
2. pentru a identifica necesitatea îmbunătățirii procesului de evaluare a impactului asupra mediului; de exemplu, se poate analiza care dintre informațiile solicitate în mod legal şi furnizate de inițiatorii diferitelor proiecte sau titularilor documentațiilor sunt de regulă de cea mai proastă calitate, necesitând astfel viitoare cercetări, ori se poate analiza calitatea în general sau evoluția în timp a calității studiilor de evaluare elaborate pentru diferite tipuri de proiecte.
3. **Calitățile** **necesare raportului la studiu de evaluare a impactului asupra mediului pentru a fi considerat bun**:

1. să conțină o descriere clară a proceselor urmărite;

1. să prezinte o structură clară şi o secvență logică a informaţiilor, de exemplu: impactul potenţial, condiţiile existente, impactul prognozat (tip, extindere, mărime), posibilitățile de diminuare, mărimea şi importanța impactului rezidual;

1. să conțină trimiteri bibliografice la sursele de informații folosite;

1. să fie concis, cuprinzător şi obiectiv;

1. să fie imparțial;

1. să includă o descriere completă a proiectului propus;

1. să folosească diagrame, ilustrații, fotografii şi alte materiale grafice;

1. să folosească o terminologie consecventă;

1. să prezinte un glosar al termenilor/noțiunilor folosite;

1. să acopere în mod corespunzător aspectele complexe;

1. să conțină o descriere adecvată a metodelor folosite pentru studierea fiecărui aspect de mediu;

1. să acopere fiecare aspect de mediu în mod proporțional cu importanța sa;

1. să demonstreze consultarea corespunzătoare a tuturor factorilor interesați;

1. să includă luarea în considerare a variantelor la proiect;

1. să prezinte programul de măsuri pentru limitarea efectelor şi pe cel de monitoring;

1. să conțină un rezumat fără caracter tehnic;

1. să evidențieze modul în care se respectă cerințele altor reglementări.

Lista de control pentru etapa de analiză, prezentată în formă de tabel, constituie un suport pentru analiza gradului de conformitate a raportului la studiul de evaluare cu cerințele exprimate în recomandările/îndrumările din avizul de coordonare a Programului de realizare a evaluării impactului asupra mediului, şi cu ceea ce este acceptat ca fiind o practică bună în procesul de evaluare a impactului asupra mediului. Atunci când se spune despre un raport la studiul de evaluare a impactului asupra mediului că este adecvat, se are în vedere cât de complet şi de potrivit este acest studiu din punct de vedere al procesului de decizie.

Utilizatorul listei de control va analiza dacă raportul la studiul de evaluare a impactului asupra mediului îndeplinește două obiective:

1. furnizează decidenților toate informațiile necesare pentru aprobarea deciziei de emitere sau refuzul eliberării acordului de mediu;

1. permite comunicarea eficientă cu factorii consultați şi cu publicul larg, astfel încât aceștia să poată face comentarii într-un mod folositor cu privire la proiect şi la efectele sale asupra mediului.

Este important să se arate că Lista de control pentru etapa de analiză nu constituie o verificare din punct de vedere tehnic sau științific a concluziilor raportului la studiul de evaluare a impactului asupra mediului, lucru ce nu poate fi făcut decât de experți.

1. Folosirea listei de control pentru etapa de analiză a raportului **la studiul de evaluare a impactului asupra mediului.**

Lista de control va fi luată în considerare de către autoritatea competentă atunci când efectuează analiza, pentru a vedea dacă raportul la studiul de evaluare a impactului asupra mediului este corespunzător, adică dacă problemele semnalate în etapa de coordonare a Programului de realizare (definire a domeniului de evaluare) au fost tratate în totalitate şi la gradul de extindere cerut.

În acest capitol se prezintă două seturi de instrucțiuni pentru folosirea listei de control:

1. primul, pentru a vedea dacă informațiile prezentate în raportul la studiul de evaluare a impactului asupra mediului sunt adecvate pentru procesul de decizie sau mai trebuie completate;

1. al doilea, pentru a vedea dacă sunt necesare cercetări viitoare sau dacă există aspecte care trebuie urmărite în continuare.

Lista este organizată în 8 secțiuni:

1. „Descrierea proiectului”;
2. „Alternativele considerate”;
3. „Descrierea factorilor de mediu posibil afectați de proiect”;
4. „Descrierea posibilelor efecte semnificative ale proiectului, inclusiv a celor transfrontiere”;
5. „Descrierea măsurilor de reducere a efectelor”;
6. „Rezumat fără caracter tehnic”;
7. „Calitatea prezentării”;
8. „Apreciere generală a raportului la studiul de evaluare a impactului asupra mediului”.

În cadrul fiecărei secțiuni există un număr de întrebări, unele dintre ele fiind însoțite de observații care vin în sprijinul utilizatorului.

1. Analiza calității raportului **la studiul de evaluare a impactului asupra mediului.**

*Pasul 1*

Se va face o citire rapidă şi de ansamblu a raportului la studiul de evaluare a impactului asupra mediului pentru a se vedea cum este organizat şi ce conţine.

*Pasul 2*

Se parcurge Lista de control pentru a se decide dacă întrebările sunt relevante pentru proiectul respectiv. Dacă întrebările sunt relevante, se scrie "DA" în coloana 2.

*Pasul 3*

Pentru fiecare întrebare identificată ca fiind relevantă se analizează în detaliu raportul la studiul de evaluare a impactului asupra mediului şi se hotărăște dacă informațiile specifice la care se referă întrebarea se regăsesc în raport într-un mod care să fie suficient pentru decident. În situația când este cazul, se completează coloana 3 cu "adecvat" sau "neadecvat".

Pentru a face această apreciere utilizatorul listei de control va avea în vedere următoarele aspecte: dacă există unele omisiuni şi, în caz afirmativ, dacă omisiunile sunt vitale pentru procesul de decizie.

Următorii factori pot fi luați în considerare atunci când se apreciază acest lucru:

1. mărimea şi complexitatea proiectului şi sensibilitatea mediului receptor;

1. dacă problemele de mediu ridicate de proiect sunt de importanță majoră;

1. părerea publicului şi a consultanților, precum şi existenţa unor controverse.

*Pasul 4*

Dacă răspunsul la întrebarea din Lista de control, în coloana 3, este "neadecvat" se vor nota în coloana 4 natura informaţiilor care se cer suplimentar şi, eventual, sugestii despre sursa şi modul de obținere a acestor informații.

La sfârșitul fiecărei secțiuni a listei de control utilizatorul poate completa lista cu anumite tipuri de informații neincluse inițial, în cazul în care consideră că acestea sunt relevante pentru anumite caracteristici ale proiectului.

1. Aprecierea mai detaliată a calității raportului **la studiul de evaluare a impactului asupra mediului.**

O astfel de apreciere poate fi necesară la compararea rapoartelor la studiile de evaluare a impactului asupra mediului, realizate pentru un număr mai mare de proiecte, în următoarele scopuri:

1. pentru a se vedea care dintre cerințe au fost îndeplinite în mod satisfăcător şi care nu;

1. pentru a se vedea care a fost calitatea informaţiilor în evaluările de impact pentru anumite tipuri de proiecte;

1. pentru a se vedea cum a evoluat calitatea acestor informații în timp;

1. etc.

În acest caz se foloseşte tot Lista de control prezentată în tabelul de mai jos, iar pașii parcurși sunt identici cu cei prezentați la „Analiza calității raportului la studiul de evaluare a impactului asupra mediului”, cu excepţia pasului 3, care se modifică în felul următor.

Pentru înscrierea aprecierii în coloana 3, în locul calificativelor "adecvat"/"neadecvat" utilizatorul va folosi un sistem de gradare, de exemplu:

A: Informații complete, fără lipsuri sau puncte slabe;

B: Informații bune, cu foarte mici puncte slabe, care nu sunt importante pentru decident;

C: Informații adecvate, cu unele lipsuri sau puncte slabe, care nu sunt vitale pentru procesul de decizie;

D: Informații slabe, cu lipsuri sau puncte slabe, care pot influența nefavorabil procesul de decizie, dar pot fi completate cu puţin efort;

E: Informații foarte slabe, cu mari lipsuri şi puncte slabe, care pot întârzia procesul de decizie şi necesită efort considerabil pentru a fi completate.

Aprecierea poate fi completată cu un pas final pentru a formula o apreciere de ansamblu a raportului la studiul de evaluare a impactului asupra mediului. Pentru acest scop Lista de control cuprinde o secțiune finală. Utilizatorul va da o notă pentru calitatea informaţiilor din fiecare secțiune, iar pe baza acestora va calcula nota finală a întregului raport la studiul de evaluare a impactului asupra mediului.

1. Luarea deciziei etapei de analiză

În cazul în care există cel puţin un răspuns "neadecvat" în coloana 3, autoritatea competentă solicită definitivarea raportului la studiul de evaluare a impactului asupra mediului.

Dacă nu există nici un răspuns "neadecvat", autoritatea competentă, la necesitate prin/cu consultarea grupului de lucru pentru analiză tehnică a informației privind evaluarea impactului asupra mediului, ia decizia de acceptare a raportului.

**LISTA DE CONTROL**

**pentru etapa de analiză a informațiilor cu privire la efectele proiectului asupra mediului, furnizate în raportul la studiul de evaluare a impactului asupra mediului**

|  |
| --- |
| **SECȚIUNEA 1-îi „DESCRIEREA PROIECTULUI”** |
| Nr. crt. | Întrebarea | Relevanța | Tratată adecvat? | Ce informații suplimentare sunt necesare |
| 1 | 2 | 3 | 4 |
| Obiectivele şi caracteristicile fizice ale proiectului |
| 1. | Este explicată necesitatea obiectivelor proiectului? |   |   |   |
| 2. | Este descris programul pentru implementarea proiectului, detaliind durata estimativă, datele de început şi de sfârșit ale construcţiei, funcţionării şi dezafectării? (aceasta trebuie să includă fazele diferitelor activități din cadrul fazelor principale ale proiectului) |   |   |   |
| 3. | Sunt descrise toate componentele importante ale proiectului? (vezi lista de activități de realizare a proiectului specificate la etapele precedente: prealabilă, de coordonare a Programului de realizare) |   |   |   |
| 4. | Este identificată localizarea fiecărei părţi din proiect folosind hărți, planuri şi diagrame? |   |   |   |
| 5. | Este descris amplasamentul proiectului? (inclusiv cota terenului, clădiri, structuri, lucrări subterane, lucrări în zone și fâșii de protecție a apelor, instalații de depozitare, ape, spații verzi, coridoare de acces, granițe) |   |   |   |
| 6. | Pentru lucrările de tip liniar, sunt descrise traseul, aliniamentele orizontale şi verticale, excavațiile şi lucrările de terasament? |   |   |   |
| 7. | Sunt descrise toate activitățile implicate în construcţia proiectului? |   |   |   |
| 8. | Sunt descrise toate activitățile implicate în funcţionarea proiectului? |   |   |   |
| 9. | Sunt descrise toate activitățile implicate în dezafectarea proiectului? (ex. închiderea, demontarea, demolarea, degajarea, refacerea/reconstituirea terenului, refolosirea amplasamentului, etc.) |   |   |   |
| 10. | Sunt descrise orice alte servicii adiționale necesare proiectului? (ex. căi de acces, canalizare, depozitarea deşeurilor, electricitate, telecomunicații) sau dezvoltări (ex. drumuri, porturi și/sau cheiuri fluviale, linii de înaltă tensiune, conducte, etc.) |   |   |   |
| 11. | Sunt identificate orice alte dezvoltări ulterioare posibil să apară ca urmare a proiectului? (ex. noi locuințe, drumuri, alimentări cu apă sau canalizare, extragere substanțe minerale, alte lucrări de infrastructură) |   |   |   |
| 12. | Sunt identificate orice alte activități existente care vor fi modificate sau schimbate ca o consecință a proiectului? |   |   |   |
| 13. | Sunt identificate orice alte dezvoltări existente sau planificate cu care proiectul poate avea efecte cumulative? |   |   |   |
| Mărimea proiectului |
| 14. | Suprafaţa de teren ocupată de fiecare dintre componentele permanente ale proiectului este cuantificată şi indicată pe o hartă? |   |   |   |
| 15. | Suprafaţa de teren cerută temporar pentru construcţie este cuantificată şi trasată pe hartă? |   |   |   |
| 16. | Sunt descrise refacerea/reconstituirea stării inițiale şi folosințele ulterioare ale terenului ocupat temporar cu activitățile implicate de proiect? |   |   |   |
| 17. | Este identificată mărimea oricăror structuri sau altor lucrări dezvoltate ca parte a proiectului? (ex. suprafaţa şi înălțimea construcţiilor, mărimea excavațiilor, suprafaţa sau înălțimea instalaţiilor tehnice, înălțimea unor structuri cum ar fi taluzeze, podurile, coșurile de fum, debitul şi adâncimea apei, etc) |   |   |   |
| 18. | Sunt descrise forma şi aspectul oricăror structuri sau altor lucrări dezvoltate ca parte a proiectului? (ex. tipul, finisajul şi culoarea materialelor, arhitectura clădirilor şi structurilor, speciile de plante, suprafețele de teren etc.) |   |   |   |
| 19. | Pentru proiectele de dezvoltare urbană sau altele similare, sunt descrise numărul precum şi alte caracteristici ale noii populații sau mediului de afaceri? |   |   |   |
| 20. | Pentru proiectele ce presupun strămutarea populaţiei sau afacerilor acesteia, este descris numărul sau alte caracteristici ale populaţiei strămutate? |   |   |   |
| 21. | Pentru noile infrastructuri de transport sau proiecte generatoare de trafic intens, sunt descrise tipul, volumul, distribuția temporală şi geografică a traficului generat sau diversificat ca o consecință a proiectului? |   |   |   |
| Procese de producţie şi resurse utilizate |
| 22. | Sunt descrise toate procesele implicate în funcţionarea proiectului? (ex. procese de fabricație, producerea de materii prime de bază, practici agricole şi silvice, procese de extracție, etc) |   |   |   |
| 23. | Sunt descrise tipul şi cantitatea de produse finite rezultate din proiect? De ex. acestea pot fi produse primare sau fabricate, bunuri cum ar fi energia sau apa, sau servicii cum ar fi locuințe, transport, comerț, recreere, educație, servicii ale municipalității (apă, gunoi etc.) |   |   |   |
| 24. | Sunt discutate tipurile şi cantitățile de materii prime şi de energie necesare pentru construcţie şi funcţionare? |   |   |   |
| 25. | Sunt discutate implicațiile extracției de materii prime asupra mediului? |   |   |   |
| 26. | Este discutată eficiența folosirii energiei şi materiilor prime? |   |   |   |
| 27. | A fost identificat şi cuantificat orice material periculos folosit, stocat, manevrat sau produs în cadrul proiectului?- în timpul construcţiei- în timpul funcţionării- în timpul dezafectării |   |   |   |
| 28. | A fost discutat, transportul de materii prime şi creşterea traficului implicat? (inclusiv transportul auto, feroviar şi naval)- în timpul construcţiei- în timpul funcţionării- în timpul dezafectării |   |   |   |
| 29. | Sunt discutate locurile de muncă create sau pierdute ca urmare a proiectului?- în timpul construcţiei- în timpul funcţionării- în timpul dezafectării |   |   |   |
| 30. | Sunt estimate planurile de acces şi creşterea traficului pentru transportul muncitorilor şi vizitatorilor?- în timpul construcţiei- în timpul funcţionării- în timpul dezafectării |   |   |   |
| 31. | Este discutată cazarea şi furnizarea de servicii pentru angajații temporari sau permanenți ai proiectului? (întrebare relevantă pentru proiectele care necesită migrarea unei substanțiale forțe de muncă în zonă în perioada construcţiei sau pe termen lung) |   |   |   |
| Deşeuri şi emisii |
| 32. | Sunt identificate tipurile şi cantitățile de deşeuri solide generate de proiect? (inclusiv deşeuri provenite din construcţii şi demolare, pierderi suplimentare, deşeuri din procese tehnologice, produse secundare, plusproducţie sau rebuturi, deşeuri periculoase, deşeuri municipale, deşeuri provenite din curățarea amplasamentului, deşeuri agricole sau forestiere, deşeuri miniere, deşeuri din dezafectare)- în timpul construirii- în timpul funcţionării- în timpul dezafectării |   |   |   |
| 33. | Este discutată compoziția şi toxicitatea sau periculozitatea deşeurilor solide produse de proiect? |   |   |   |
| 34. | Sunt descrise metodele pentru colectarea, depozitarea, tratarea, transportul şi depozitarea finală a acestor deşeuri? |   |   |   |
| 35. | Este discutat amplasamentul depozitării finale a tuturor deşeurilor solide? |   |   |   |
| 36. | Sunt identificate tipurile şi cantitățile de efluenți lichizi generate de proiect? (inclusiv scurgerea şi deversarea/evacuarea, deşeuri din procese tehnologice, ape de răcire, ape uzate, ape uzate epurate)- în timpul construcţiei- în timpul funcţionării- în timpul dezafectării |   |   |   |
| 37. | Este discutată compoziția şi toxicitatea sau periculozitatea tuturor efluenților lichizi produși de proiect? |   |   |   |
| 38. | Sunt descrise metodele pentru colectarea, depozitarea, tratarea/epurarea, transportul şi depozitarea finală a acestor efluenți lichizi? |   |   |   |
| 39. | Este discutat amplasamentul depozitării finale a tuturor efluenților lichizi? |   |   |   |
| 40. | Sunt identificate tipul şi cantitățile de emisii de poluanţi gazoși şi de pulberi generate de proiect? (inclusiv emisii din proces, emisii spontane, emisii din arderea combustibililor fosili din surse staționare şi mobile, emisii din trafic, praf din materialele manevrate, mirosuri)- în timpul construcţiei- în timpul funcţionării- în timpul dezafectării |   |   |   |
| 41. | Este discutată compoziția şi toxicitatea sau periculozitatea tuturor emisiilor în atmosferă produse de proiect? |   |   |   |
| 42. | Sunt descrise metodele de colectare, tratare şi eliminare finală a acestor emisii? |   |   |   |
| 43. | Sunt identificate caracteristicile surselor de emisii în atmosferă precum şi caracteristicile acestor eliminări? (ex. localizare, înălțimea coșului de evacuare, viteza şi temperatura emisiei, etc.) |   |   |   |
| 44. | Este discutat potențialul de recuperare a resurselor din deşeuri şi reziduuri? (inclusiv refolosirea, reciclarea sau recuperarea energiei din deşeuri solide sau efluenți lichizi) |   |   |   |
| 45. | Sunt identificate şi cuantificate toate sursele de zgomot, căldura, lumina sau altă formă de radiație electromagnetică provenite din proiect? (inclusiv echipamente, procese, lucrări de construcţii, trafic etc.) |   |   |   |
| 46. | Sunt discutate metodele de estimare a cantităţilor şi compoziției tuturor reziduurilor şi emisiilor identificate (precum şi eventualele dificultăți)? |   |   |   |
| 47. | Este discutată incertitudinea legată de estimările reziduurilor şi emisiilor) |   |   |   |
|  | Riscuri de accidente şi pericole |   |   |   |
| 48. | Este discutat orice risc asociat cu proiectul?- din manevrarea materialelor periculoase;- datorită focului, exploziilor;- datorită accidentelor de trafic;- avarii;- expunerea proiectului la dezastre naturale (cutremure, inundații, alunecări de teren, etc.)- posibilitatea existenței unui impact transfrontier datorat riscului de accidente sau altui pericol? |   |   |   |
| 49. | Sunt descrise măsurile de prevenire şi modul de răspuns la accidente şi evenimente nedorite? (măsuri de prevenire, pregătire, planuri pentru orice incidente, planuri de urgenta etc.) |   |   |   |
| Alte întrebări pentru descrierea proiectului |
| 50. | Se vor înscrie întrebările pe care autoritatea competentă pentru protecţia mediului le va considera necesare |   |   |   |
|   | ................ |   |   |   |

|  |
| --- |
| **SECȚIUNEA a 2-a „ALTERNATIVELE CONSIDERATE”** |
| Nr. crt. | Întrebarea | Relevanța | Tratată adecvat? | Ce informații suplimentare sunt necesare |
| 1 | 2 | 3 | 4 |
| 1. | Este descris procesul prin care a fost dezvoltat proiectul şi sunt luate în considerare alternativele din timpul acestui proces? (vezi tipurile de variante descrise în etapele anterioare: prealabilă, coordonare a Programului de realizare) |   |   |   |
| 2. | Este descrisă starea existentă (în situație fără proiect)? |   |   |   |
| 3. | Alternativele sunt realiste? Sunt ele alternative veritabile pentru proiect? |   |   |   |
| 4. | Sunt explicate principalele motive ale alegerii proiectului propus, inclusiv toate motivele din punct de vedere al protecţiei mediului? |   |   |   |
| 5. | Sunt comparate principalele efecte asupra mediului produse de proiect cu cele ale alternativelor studiate? |   |   |   |

|  |
| --- |
| **SECȚIUNEA a 3-a „DESCRIEREA FACTORILOR DE MEDIU POSIBIL AFECTAŢI DE PROIECT”** |
| Nr. crt. | Întrebarea | Relevanța | Tratată adecvat | Ce informații suplimentare sunt necesare |
| 1 | 2 | 3 | 4 |
| Aspecte ale mediului |
| 1. | Sunt descrise folosințele existente şi împrejurimile terenului ce va fi ocupat de proiect şi este identificată populația ce locuiește sau foloseşte terenul? (inclusiv folosirea ca reședințe, spații comerciale, industriale, de recreere şi agrement, clădiri structuri sau alte întrebuințări) |   |   |   |
| 2. | Sunt descrise topografia, geologia, solul şi împrejurimile terenului ce va fi ocupat de proiect? |   |   |   |
| 3. | Sunt descrise trăsăturile semnificative ale topografiei şi geologiei arealului şi sunt descrise starea şi folosința terenului? (inclusiv calitatea solului, stabilitatea şi eroziunea, folosința agricolă şi calitatea suprafeței agricole) |   |   |   |
| 4. | Flora şi fauna precum şi habitatele de pe terenurile ce urmează a fi ocupate de proiect şi împrejurimile acestuia, sunt descrise şi ilustrate pe o hartă corespunzătoare? |   |   |   |
| 5. | Sunt descrise populațiile speciilor şi caracteristicile habitatelor care pot fi afectate de proiect şi sunt definite orice specii protejate sau desemnate a fi protejate? |   |   |   |
| 6. | Este descris factorul de mediu apă (inclusiv apele de suprafaţă curgătoare şi stătătoare, apele subterane, zonele și fâșiile de protecție a apelor), inclusiv scurgerea şi drenajul?; (întrebarea nu este relevantă dacă factorul de mediu apă nu este afectat de proiect) |   |   |   |
| 7. | Sunt descrise hidrologia, calitatea apei şi folosința oricărei surse de apă care poate fi afectată de proiect? (inclusiv folosinţă pentru alimentarea cu apă, piscicultură, pescuit, îmbăiere, agrement, navigație, evacuarea efluentului) |   |   |   |
| 8. | Sunt descrise condiţiile climatice şi meteorologice locale precum şi calitatea aerului în arealul respectiv? (întrebarea nu este relevantă dacă atmosfera nu va fi afectată de proiect) |   |   |   |
| 9. | Este descrisă situație existentă privind zgomotul? (întrebarea nu este relevantă dacă mediul acustic nu va fi afectat de proiect) |   |   |   |
| 10. | Este descrisă situație existentă privind radiațiile de lumină, căldură şi alte forme de radiație electromagnetică (întrebarea nu este relevantă dacă aceste caracteristici ale mediului nu vor fi afectate de proiect) |   |   |   |
| 11. | Sunt descrise bunurile materiale din arealul respectiv care pot fi afectate de proiect? (inclusiv clădiri, alte structuri, resurse minerale, resurse de apă, etc) |   |   |   |
| 12. | Sunt descrise toate amplasamentele sau caracteristicile siturilor arheologice, istorice, arhitecturale sau cele de importanță culturală din zonele care pot fi afectate de proiect, inclusiv orice alt sit protejat? |   |   |   |
| 13. | Este descris peisajul natural sau urban al arealului ce va fi afectat de proiect, inclusiv orice peisaj protejat? |   |   |   |
| 14. | Sunt descrise condiţiile demografice, sociale şi socio-economice din arealul respectiv (ex. gradul de ocupare a forței de muncă)? |   |   |   |
| 15. | Sunt descrise toate modificările ulterioare sub toate aspectele referitoare la mediu, care pot apare în absența proiectului? |   |   |   |
| Colectarea datelor şi metodele de efectuare a investigărilor |
| 16. | Mărimea zonei investigată prin studiu a fost definită suficient de cuprinzător, astfel încât să includă toate suprafețele posibil a fi afectate semnificativ de proiect? |   |   |   |
| 17. | Au fost contactate toate agențiile/autoritățile/instituțiile locale şi naționale relevante pentru culegerea datelor de bază privind mediul? |   |   |   |
| 18. | Sursele datelor şi informaţiilor asupra mediului existent au fost indicate corect în referirile bibliografice? |   |   |   |
| 19. | Sunt descrise metodele folosite, dificultățile întâmpinate şi incertitudinile cu privire la date, atunci când s-au întreprins studii/cercetări pentru caracterizarea stării mediului în situație fără proiect? |   |   |   |
| 20. | Metodele folosite au fost corespunzătoare scopului urmărit? |   |   |   |
| 21. | Există lipsuri importante cu privire la datele care descriu starea existentă a mediului; sunt explicate mijloacele folosite în timpul evaluării pentru a suplini aceste lipsuri? |   |   |   |
| 22. | Dacă au fost necesare investigații pentru a descrie starea existentă a mediului, dar ele nu s-au putut efectua, sunt explicate motivele şi sunt indicate propunerile pentru a întreprinde aceste anchete la o etapă ulterioară? |   |   |   |
|   | Alte întrebări pentru descrierea proiectului |   |   |   |
|   | Se vor înscrie întrebările pe care autoritatea competentă pentru protecţia mediului le consideră necesare |   |   |   |
|   | Ex.: |   |   |   |
|   | .......... |   |   |   |

|  |
| --- |
| **SECȚIUNEA a 4-a „DESCRIEREA POSIBILELOR EFECTE SEMNIFICATIVE ALE PROIECTULUI, INCLUSIV A CELOR TRANSFRONTIERE”** |
| Nr. crt. | Întrebarea | Relevanța | Tratată adecvat | Ce informații suplimentare sunt necesare |
| 1 | 2 | 3 | 4 |
| Domeniul efectelor |
| 1. | Este descris procesul care s-a îndrumat/recomandat domeniul de evaluare la realizarea studiului de impact? (vezi recomandările avizului de coordonare a Programului de realizare) |   |   |   |
| 2. | Este evident faptul că definirea domeniului a fost abordată în mod sistematic? |   |   |   |
| 3. | Este evident că s-a efectuat o consultare riguroasă la definirea domeniului? |   |   |   |
| 4. | Sunt prezentate comentariile şi punctele de vedere ale consultanților? |   |   |   |
| Prognoza efectelor directe |
| 5. | Sunt descrise şi sunt cuantificate, în dependență de caz, efectele primare directe asupra folosințelor, populaţiei şi proprietății? |   |   |   |
| 6. | Sunt descrise şi sunt cuantificate, în dependență de caz, efectele primare directe asupra aspectelor geologice şi caracteristicilor solului? |   |   |   |
| 7. | Sunt descrise şi sunt cuantificate, în dependență de caz, efectele primare directe asupra florei şi faunei precum şi habitatelor? |   |   |   |
| 8. | Sunt descrise şi sunt cuantificate, în dependență de caz, efectele primare directe asupra hidrologiei şi calității apei? |   |   |   |
| 9. | Sunt descrise şi sunt cuantificate, în dependență de caz, efectele primare directe asupra folosirii mediului acvatic? |   |   |   |
| 10. | Sunt descrise şi sunt cuantificate, în dependență de caz, efectele primare directe asupra calității aerului şi condiţiilor climatice? |   |   |   |
| 11. | Sunt descrise şi sunt cuantificate, în dependență de caz, efectele primare directe asupra mediului acustic (zgomot şi vibrații)? |   |   |   |
| 12. | Sunt descrise şi cuantificate, în dependență de caz, efectele primare directe ale radiației termice, luminoase, şi ale altor forme de radiație electromagnetică? |   |   |   |
| 13. | Sunt descrise şi cuantificate, în dependență de caz, efectele primare directe asupra bunurilor materiale şi epuizarea resurselor naturale neregenerabile (combustibili fosili, minereuri)? |   |   |   |
| 14. | Sunt descrise efectele primare directe asupra așezărilor sau peisajelor de importanță culturală? |   |   |   |
| 15. | Sunt descrise şi ilustrate, dacă este cazul, efectele primare directe asupra calității peisajului natural şi asupra punctelor cu priveliște deosebită? |   |   |   |
| 16. | Sunt descrise şi cuantificate, în dependență de caz, efectele primare directe asupra demografiei, condiţiilor socio-economice din zonă? |   |   |   |
| Prognozarea efectelor secundare, temporare, pe termen scurt, permanente, pe termen lung, accidentale, indirecte şi cumulative |
| 17. | Sunt descrise şi cuantificate, în dependență de caz, efectele secundare cauzate de efectele primare asupra oricăror aspecte ale mediului? (ex. efecte asupra faunei, florei sau habitatelor cauzate de poluarea solului, aerului sau apei şi de zgomot, efecte asupra folosințelor de apă cauzate de modificările în hidrologia sau calitatea apei, efecte asupra vestigiilor arheologice cauzate de desecarea solului) |   |   |   |
| 18. | Sunt descrise efectele temporare/pe termen scurt produse în timpul construcţiei sau în timpul unor faze limitate ale funcţionării proiectului sau în timpul dezafectării? |   |   |   |
| 19. | Sunt descrise efectele permanente asupra mediului cauzate de construcţia, funcţionarea sau dezafectarea proiectului? |   |   |   |
| 20. | Sunt descrise efectele pe termen lung asupra mediului provocate de funcţionarea proiectului pe durata de viață sau provocate de creşterea gradului de poluare asupra mediului în zona studiată? |   |   |   |
| 21. | Sunt descrise şi cuantificate, în dependență de caz, efectele care pot apărea din accidente, evenimente neobișnuite sau expunerea proiectului la dezastre naturale sau antropice? |   |   |   |
| 22. | Sunt descrise efectele asupra mediului provocate de activitățile auxiliare? (activitățile auxiliare fac parte din proiect dar în mod obișnuit sunt localizate la distanță fată de proiectul principal; ex. construcţia rutelor de acces şi infrastructurii, traficul, extragerea substanțelor mineral utile, compuși sau materiei prime, generarea şi alimentarea cu energie electrică, depozitarea efluenților şi deşeurilor, etc) |   |   |   |
| 23. | Sunt descrise efectele indirecte asupra mediului provocate de dezvoltarea firească a zonei? (dezvoltare firească înseamnă proiecte suplimentare, care nu fac parte din proiectul principal, stimulate să apară prin implementarea proiectului; ex. pentru furnizarea de mărfuri noi sau servicii necesare proiectului, găzduirea noii populații sau afaceri stimulate de proiect) |   |   |   |
| 24. | Sunt descrise efectele asupra mediului produse de proiect care se cumulează cu cele ale altor proiecte existente sau planificate în zonă? |   |   |   |
| 25. | Sunt identificate în mod corespunzător extinderea geografică, durata, frecvența, reversibilitatea şi probabilitatea apariției fiecărui efect? |   |   |   |
| Prognozarea efectelor asupra sănătăţii populaţiei şi aspecte ale dezvoltării durabile |
| 26. | Sunt descrise şi cuantificate, în dependență de caz, efectele primare şi secundare asupra sănătăţii şi bunăstării populaţiei? (ex. efecte asupra sănătăţii provocate de emiterea de substanțe toxice în mediu, riscuri asupra sănătăţii provenind din pericole majore asociate cu proiectul, efecte cauzate prin schimbarea vectorilor boală, schimbări în condiţiile de viață, efecte asupra grupurilor vulnerabile) |   |   |   |
| 27. | Este discutat, în dependență de caz, impactul asupra problemelor cum ar fi biodiversitatea, schimbări climatice globale şi dezvoltarea durabilă? |   |   |   |
| Evaluarea importanței efectelor |
| 28. | Semnificația sau importanța fiecăruia dintre efectele prognozate este discutată în raport cu conformarea la cerințele legale şi cu numărul, importanța şi sensibilitatea populaţiei, resurselor sau altor receptori afectați? |   |   |   |
| 29. | Evaluarea efectelor s-a realizat prin compararea cu cerințele standardelor şi normativelor naționale sau/şi ale recomandărilor internaționale? |   |   |   |
| 30. | Efectele pozitive asupra mediului sunt descrise la fel de bine ca şi cele negative? |   |   |   |
| 31. | Este explicată clar importanța fiecărui efect? |   |   |   |
| Metode de evaluare a impactului |
| 32. | Sunt descrise metodele folosite pentru prevederea efectelor şi sunt discutate în totalitate motivele pentru alegerea lor, dificultățile întâmpinate şi incertitudinile asupra rezultatelor obținute? |   |   |   |
| 33. | Dacă există incertitudine în ce privește detaliile precise ale proiectului şi impactul sau asupra mediului, sunt descrise prognozele pentru cea mai nefavorabilă situație? |   |   |   |
| 34. | Dacă au fost dificultăți în prelucrarea datelor necesare în prognozarea şi evaluarea efectelor, sunt discutate aceste dificultăți şi implicațiile lor asupra rezultatelor? |   |   |   |
| 35. | Este descrisă clar baza de evaluare a semnificației şi importanței impactului? |   |   |   |
| 36. | Este descris impactul rezidual (rămas după ce s-au întreprins toate măsurile de limitare a efectelor)? |   |   |   |
| 37. | Nivelul de tratare al fiecărui efect este corespunzător importanței sale pentru luarea deciziei de emitere a acordului de mediu? Comentariile din studiu sunt focalizate pe problemele cheie şi sunt evitate informațiile irelevante sau inutile? |   |   |   |
| 38. | S-a acordat o atenție corespunzătoare celor mai severe efecte negative ale proiectului şi mai putina atenție efectelor mai puţin importante? |   |   |   |
| Alte întrebări relevante în descrierea efectelor |
|   | Se completează de către autoritatea competentă pentru protecţia mediului cu întrebările necesare |   |   |   |
|   | Ex.: este descris, în dependență de caz, posibilul impact transfrontier al proiectului? |   |   |   |
|   | ............. |   |   |   |
| **Secțiunea a 5-a „DESCRIEREA MĂSURILOR DE REDUCERE A EFECTELOR”** |
| Nr. crt. | Întrebarea | Relevanța | Adresată adecvat | Ce informații suplimentare sunt necesare |
| 1 | 2 | 3 | 4 |
| 1. | Este discutată posibilitatea reducerii efectelor adverse semnificative asupra oricărei componente a mediului? |   |   |   |
| 2. | Sunt descrise clar toate măsurile pe care titularul documentației propune să le implementeze pentru a reduce efectele adverse şi sunt explicate clar efectele acestor măsuri asupra mărimii şi semnificației impactului? |   |   |   |
| 3. | Dacă efectul măsurilor de reducere asupra mărimii şi semnificației impactului este incert, este explicat acest lucru? |   |   |   |
| 4. | Este clar faptul că titularul documentației s-a angajat să implementeze măsurile de reducere propuse sau, dimpotrivă, este clar că aceste măsuri de reducere sunt doar sugestii şi recomandări? |   |   |   |
| 5. | Sunt explicate motivele titularului documentației pentru alegerea măsurilor de reducere propuse? |   |   |   |
| 6. | Sunt definite clar responsabilitățile pentru implementarea acestor măsuri, inclusiv fondurile necesare? |   |   |   |
| 7. | Acolo unde nu se pot aplica măsurile de reducere a efectelor negative semnificative sau dacă titularul documentației nu a propus nici un fel de reducere, este explicat clar acest lucru? |   |   |   |
| 8. | Este evident faptul că echipa de evaluare a impactului a titularului documentației şi inițiatorul proiectului au luat în considerare toate variantele posibile de evitare, reducere sau compensare a impactului inclusiv prin variante de amplasamente, variante de proiectare, metode şi procese, epurarea efluenților finali, schimbări în planurile de implementare şi practicile manageriale, etc.? |   |   |   |
| 9. | Sunt propuse aranjamentele pentru monitorizarea şi managementul impactului rezidual? |   |   |   |
| 10. | Sunt descrise toate efectele negative ale măsurilor de reducere propuse? |   |   |   |
| Alte întrebări |
|   | Se completează de către autoritatea competentă pentru protecţia mediului ..... |   |   |   |
|   | ............... |   |   |   |

|  |
| --- |
| **SECȚIUNEA a 6-a „REZUMAT FĂRĂ CARACTER TEHNIC”** |
| Nr. crt. | Întrebarea | Relevanța | Adresată adecvat | Ce informații suplimentare sunt necesare |
| 1 | 2 | 3 | 4 |
| 1. | Studiul de impact include un rezumat fără caracter tehnic? |   |   |   |
| 2. | Rezumatul furnizează o descriere concisă dar comprehensivă a proiectului, a mediului, a efectelor proiectului asupra mediului şi a propunerilor de reducere ale acestora? |   |   |   |
| 3. | Rezumatul subliniază orice incertitudini semnificative despre proiect şi efectele sale asupra mediului? |   |   |   |
| 4. | Rezumatul se referă la procesul de reglementare pentru proiect şi la rolul evaluării impactului în acest proces? |   |   |   |
| 5. | Rezumatul include prezentarea generală a modului de abordare în evaluarea impactului? |   |   |   |
| 6. | Rezumatul este scris într-un limbaj fără caracter tehnic, evitându-se termenii/noțiuni tehnice, datele detaliate şi prezentările cu caracter științific? |   |   |   |
| 7. | Poate fi ușor de înțeles pentru public? |   |   |   |

|  |
| --- |
| **SECȚIUNEA a 7-a „CALITATEA PREZENTĂRII”** |
| Nr. crt. | Întrebarea | Relevanța | Adresată adecvat | Ce informații suplimentare sunt necesare |
| 1 | 2 | 3 | 4 |
| 1. | Studiul de impact/evaluarea impactului asupra mediului se prezintă în unul sau mai multe documente clar definite? |   |   |   |
| 2. | Documentul(e) este organizat logic şi este structurat clar astfel încât cititorul să poată localiza informația cu ușurință? |   |   |   |
| 3. | Există o tabelă de conținut (cuprins) la începutul fiecărui document(e)? |   |   |   |
| 4. | Există o descriere clară a procesului de evaluare urmat? |   |   |   |
| 5. | Prezentarea este comprehensivă dar concisă, evitându-se datele şi informațiile irelevante? |   |   |   |
| 6. | Prezentarea face uz efectiv de tabele, figuri, hărți, fotografii şi alte tipuri de materiale grafice? |   |   |   |
| 7. | Prezentarea foloseşte anexe pentru a prezenta în detaliu datele care nu sunt esențiale în înțelegerea textului principal? |   |   |   |
| 8. | Analizele şi concluziile sunt susținute adecvat cu date şi dovezi? |   |   |   |
| 9. | Sursele datelor sunt menționate corect? |   |   |   |
| 10. | Este folosită o terminologie adecvată pe tot parcursul documentului? |   |   |   |
| 11. | Raportul este un document unitar? De la o secțiune la alta, se fac trimiteri utile pentru cel care citește? |   |   |   |
| 12. | Prezentarea este corectă în mod demonstrabil şi, pe cât posibil, imparțială şi obiectivă? |   |   |   |

|  |
| --- |
| **Secțiunea a 8-a „APRECIERE GENERALĂ A RAPORTULUI LA STUDIUL DE EVALUARE A IMPACTULUI ASUPRA MEDIULUI”** |
| Dacă autoritatea competentă pentru protecţia mediului dorește să utilizeze prezenta listă de control pentru a face o apreciere generală asupra calității raportului la studiul de evaluare a impactului asupra mediului, acest lucru se poate aduce la îndeplinire folosind tabelul de mai jos. |
|   | Subiectul analizat | Gradul de îndeplinire | Comentarii |
| 1 | Descrierea proiectului |   |   |
| 2 | Alternativele la proiect |   |   |
| 3 | Descrierea mediului potenţial afectat de proiect |   |   |
| 4 | Descrierea potențialelor efecte semnificative ale proiectului |   |   |
| 5 | Descrierea măsurilor de limitare a efectelor |   |   |
| 6 | Rezumat, fără caracter tehnic |   |   |
| 7 | Calitatea prezentării |   |   |
| Evaluare generală: ............. |
| Comentarii: ....................... |